open-index/open-wikipedia-markdown huggingface dataset:
จักรพรรดิคาร์ลที่ 3 แห่งจักรวรรดิโรมันอันศักดิ์สิทธิ์

**จักรพรรดิคาร์ลที่ 3 แห่งจักรวรรดิโรมันอันศักดิ์สิทธิ์** หรือ **คาร์ลพระวรกายพ่วงพี** (, ) (13 มิถุนายน ค.ศ. 839 - 13 มกราคม ค.ศ. 888) เป็นจักรพรรดิโรมันอันศักดิ์สิทธิ์แห่งราชวงศ์การอแล็งเฌียง ผู้ทรงครองจักรวรรดิระหว่างปี ค.ศ. 881 จนถึงปี ค.ศ. 888 พระองค์เป็นพระราชโอรสในพระเจ้าลุดวิกชาวเยอรมัน และ เฮมมา

## พระอิสริยยศ
* จักรพรรดิโรมันอันศักดิ์สิทธิ์ (ค.ศ. 881 - ค.ศ. 888)
* พระมหากษัตริย์เยอรมนี (ค.ศ. 876 - ค.ศ. 882)
* พระมหากษัตริย์อิตาลี (ค.ศ. 879 - ค.ศ. 887)
* พระมหากษัตริย์แห่งชาวแฟรงก์ตะวันออก (ค.ศ. 882 - ค.ศ. 887)
* พระมหากษัตริย์แห่งราชอาณาจักรแฟรงค์ตะวันตก (ค.ศ. 884 - ค.ศ. 888)
* ดยุกแห่งแซกโซนี (ค.ศ. 882)
* ดยุกแห่งบาวาเรีย (ค.ศ. 882)
 
## อ้างอิง

* MacLean, Simon. *Kingship and Politics in the Late Ninth Century: Charles the Fat and the end of the Carolingian Empire*. Cambridge University Press: 2003.
* Leyser, Karl. *Communications and Power in Medieval Europe: The Carolingian and Ottonian Centuries*. London, 1994.
* Reuter, Timothy. *Germany in the Early Middle Ages, c. 800-1056*. Longman, 1991.
* Reuter, Timothy (trans.) *[http://www.medievalsources.co.uk/fulda.htm The Annals of Fulda]*. (Manchester Medieval series, Ninth-Century Histories, Volume II.) Manchester: Manchester University Press, 1992.
* Duckett, Eleanor. *Death and Life in the Tenth Century*. University of Michigan Press, 1968.
* Smith, Julia M. H. *Province and Empire: Brittany and the Carolingians*. Cambridge University Press: 1992.
* ''Annales Fuldenses'' translated by Timothy Reuter, with commentary (subscription needed).

## ดูเพิ่ม
* ราชวงศ์การอแล็งเฌียง
* จักรวรรดิโรมันอันศักดิ์สิทธิ์
* รายพระนามพระมหากษัตริย์และจักรพรรดิเยอรมัน

หมวดหมู่:จักรพรรดิโรมันอันศักดิ์สิทธิ์
หมวดหมู่:ราชวงศ์การอแล็งเฌียง
หมวดหมู่:พระมหากษัตริย์เยอรมนี
หมวดหมู่:พระมหากษัตริย์อิตาลี
หมวดหมู่:พระมหากษัตริย์ฝรั่งเศส
หมวดหมู่:ดยุกแห่งซัคเซิน
หมวดหมู่:ดยุกแห่งบาวาเรีย
หมวดหมู่:พระมหากษัตริย์บูร์กอญ
หมวดหมู่:ดยุกแห่งชวาเบีย
เพนดูลัม (วงดนตรี)

**เพนดูลั่ม** (Pendulum) เป็นวงดนตรี ดรัมแอนด์เบส/อีเล็กโทรนิกร็อก จากออสเตรเลียก่อตั้งโดย ร็อบ สไวร์ส แกเร็ธ แม็กกิลเลน และ พอล ฮาร์ดดิ้ง ในปี 2003 พวกเขาได้รับความนิยมในสหราชอาณาจักร และมีชื่อเสียงในหหลายประเทศ

## ผลงาน
### อัลบั้ม
**[[Hold Your Colour (album)]]* (2005)
**[[In Silico (album)|In Silico]]* (2008)
**[[Immersion (album)|Immersion]]* (2010)
**[[Greatest Hits (album)]]* (2010)

### ซิงเกิล
* "Spiral / Ulterior Motive" (2003)
* "Another Planet / Voyager" (2004)
* "Back 2 You / Still Grey" (2004)
* "Guns at Dawn" (2005)
* "Tarantula / Fasten Your Seatbelt" (2005)
* "Slam / Out Here" (2005)
* "Voodoo People" (Pendulum remix) (2005)
* "Hold Your Colour / Streamline" (2006)
* "Painkiller" (2006)
* "Blood Sugar / Axle Grinder" (2007)
* "Granite" (2007)
* "Propane Nightmares" (2008)
* "The Other Side" (2008)
* "Showdown" (2009)

## แหล่งข้อมูลอื่น
thumb|Live, Melbourne 2010
* เว็บทางการ 
* Pendulum ที่ ยูทูบ

หมวดหมู่:กลุ่มดนตรีสัญชาติออสเตรเลีย
หมวดหมู่:กลุ่มดนตรีที่ก่อตั้งในปี พ.ศ. 2545
หมวดหมู่:กลุ่มดนตรีออลเทอร์นาทิฟร็อกสัญชาติออสเตรเลีย
บินแหลก

**บินแหลก** เป็น ภาพยนตร์ไทย จาก ไฟว์สตาร์ โปรดักชั่น ออกฉายครั้งแรกในปี พ.ศ. 2538 นำแสดงโดย ศรัณยู วงษ์กระจ่าง และ รัชนก พูนผลิน โดยเนื้อเรื่องของภาพยนตร์เล่าถึงเรื่องราวฮาๆของเหล่าสจ๊วต กัปตัน และ แอร์โฮสเตส ของสายการบินแห่งหนึ่ง พร้อมกับเหล่าผู้โดยสารเจ้าปัญหาที่สร้างเรื่องป่วนๆไว้มากมายให้เหล่าพนักงานบนเครื่องต้องแก้ไข

หมวดหมู่:ภาพยนตร์ไทยที่ออกฉายในปี พ.ศ. 2538
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ตลกไทย
หมวดหมู่:ภาพยนตร์ที่กำกับโดย เปี๊ยก โปสเตอร์
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยในคริสต์ทศวรรษ 1990
หมวดหมู่:ภาพยนตร์ที่อำนวยการสร้างโดย เจริญ เอี่ยมพึ่งพร
Granite (เพลง)

Granite เป็นซิงเกิลของเพนดูลั่มเขียนโดยร็อบ สไวร์สออกจำหน่ายในปี พ.ศ. 2550 โดยวอร์เนอร์มิวสิกกรุ๊ปเป็นผู้จัดจำหน่าย

หมวดหมู่:ซิงเกิลในปี พ.ศ. 2550
ฝันโคตรโคตร

**ฝันโคตร โคตร** เป็นภาพยนตร์ไทยที่เผยแพร่ในปี พ.ศ. 2552 โดย สหมงคลฟิล์ม อินเตอร์เนชั่นแนล ออกฉายในวันพฤหัสบดีที่ 17 กันยายน พ.ศ. 2552 กำกับภาพยนตร์โดย พิง ลำพระเพลิง นำแสดงโดย พิง ลำพระเพลิง และ ภาวิณี วิริยะชัยกิจ ภาพยนตร์ทำรายได้ 13.3 ล้านบาท

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* 

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2552
หมวดหมู่:ภาพยนตร์ที่กำกับโดย พิง ลำพระเพลิง
ลูทวิชผู้เยาว์

**ลูทวิชผู้เยาว์** หรือ **ลูทวิชที่ 3** (; ) (ค.ศ. 835 – 20 มกราคม ค.ศ. 882) ลูทวิชผู้เยาว์เป็นพระราชโอรสองค์ที่สองของลูทวิชชาวเยอรมันและเฮมมา ลูทวิชผู้เยาว์ปกครองแซกโซนีต่อจากพระราชบิดาเมื่อวันที่ 28 สิงหาคม ค.ศ. 876 และปกครองบาวาเรียต่อจากคาร์โลมันตั้งแต่ปี ค.ศ. 880 ลูทวิชเสด็จสวรรคตเมื่อวันที่ 20 มกราคม ค.ศ. 882 ราชอาณาจักรของลูทวิชที่รวมทั้งส่วนใหญ่ของราชอาณาจักรแฟรงก์ตะวันออกปกครองต่อมาโดยพระอนุชาชาร์ลส์เดอะแฟทผู้ขณะนั้นเป็นพระมหากษัตริย์อิตาลีและจักรพรรดิแห่งจักรวรรดิโรมันอันศักดิ์สิทธิ์

## อ้างอิง

## ข้อมูลเพิ่มเติม
* บาวาเรีย
* รายนามประมุขแห่งบาวาเรีย
*รายพระนามกษัตริย์และจักรพรรดิเยอรมัน

## แหล่งข้อมูลอื่น

หมวดหมู่:ดยุกแห่งบาวาเรีย
หมวดหมู่:ดยุกแห่งซัคเซิน
หมวดหมู่:ราชวงศ์การอแล็งเฌียง
หมวดหมู่:ดยุกแห่งชวาเบีย
ฟาบริซิโอ โกโลชินิ

**ฟาบรีเซียว โกโลชีนี** () หรือนามสกุลออกเสียง **โกลอชชีนี** ตามสำเนียงอิตาลี เป็นนักฟุตบอลตำแหน่งกองหลังชาวอาร์เจนตินา เชื้อสายอิตาลี ปัจจุบันเล่นให้กับซานโลเรนโซ เคยอยู่ทีมดังมาหลายทีมอย่างเช่น โบกายูนิออร์ส, เอซี มิลาน, อัตเลติโกมาดริด, เดปอร์ติโบลาโกรุญญา และนิวคาสเซิลยูไนเต็ด โคลอชชินี่สามารถยิงประตูแรกให้นิวคาสเซิ่ลในเกมส์พบคาร์ดิฟซิตี ในฟุตบอลเดอะแชมเปี้ยน ชิพ ฤดูกาล 2009/2010 และโกโกลชีนรยังได้เป็นกัปตันทีมของ  นิวคาสเซิลยูไนเต็ด อีกด้วย

## แหล่งข้อมูลอื่น

*
*Stats at Liga de Fútbol Profesional 
*NationalFootballTeams data
*Newcastle United profile 
*Premier League profile 

หมวดหมู่:นักฟุตบอลชาวอาร์เจนตินา
หมวดหมู่:ผู้เล่นเอซี มิลาน
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:ผู้เล่นในเซเรียอา
หมวดหมู่:ชาวอาร์เจนตินาเชื้อสายอิตาลี
หมวดหมู่:นักฟุตบอลทีมชาติอาร์เจนตินา
หมวดหมู่:บุคคลจากกอร์โดบา (อาร์เจนตินา)
หมวดหมู่:นักฟุตบอลในโอลิมปิกฤดูร้อน 2004
หมวดหมู่:ผู้เล่นสโมสรฟุตบอลบิยาร์เรอัล
หมวดหมู่:ผู้เล่นเดปอร์ติโบเดลาโกรุญญา
หมวดหมู่:ผู้เล่นเดปอร์ติโบอาลาเบส
หมวดหมู่:ผู้เล่นซานโลเรนโซเดอัลมาโกร
หมวดหมู่:กองหลังฟุตบอล
มะจังทีวี

**มะจัง ดิออริจินัลทีวี** เป็นช่องรายการทาง สถานีโทรทัศน์เคเบิล ออกอากาศทาง ทรูวิชั่นส์ ช่อง 34 (2549-2550) ช่อง 82 (2550-2556) และช่อง 68 (2556-2557) เป็นช่องที่นำเสนอ มิวสิกวิดีโอ เพลงไทย และ เพลงสากล ในยุคเซเวนตีส์ ถึง ไนนตีส์  ก่อนที่จะมีรายการทางช่องมะจัง ดิออริจินัลทีวีนั้นจะนำเสนอมิวสิกวีดีโอเพียงอย่างเดียว มะจังออกอากาศเป็นวันสุดท้ายวันที่ 31 มีนาคม พ.ศ. 2557 โดยยุติการออกอากาศเวลา 24.00 น. ของวันที่ 1 เมษายน พ.ศ. 2557

## รายการที่ออกอากาศ
### รายการที่ผลิตโดย มะจังทีวี
* คิดถึงจัง (ดำเนินรายการโดย หัทยา วงศ์กระจ่าง)
* เข้าแก๊ป (ดำเนินรายการโดย หมึก-แม็พ ควันธรรม)
* ฝรั่งจัง (รายการเพลงสากล ดำเนินรายการโดย เอ็ดดี้ พิทยากร ลีลาภัทร์)
* โลกดนตรี ดิ ออริจินัล (เทปคอนเสิร์ตจากรายการโลกดนตรี)
* มะจังฟรีเพลย์ (รายการเพลงดังแบบนอนสต๊อป)
* พิเศษนิยม (รายการเพลงดังในอดีตจากศิลปินต้นฉบับ)
* แดนซ์มะ (รายการเพลงแดนซ์)
* เพื่อนชีวิต (รายการเพลงเพื่อชีวิตในอดีต)
* มะจังสโมสร (รายการเพลงดังโดยเพลงตามคำขอ)
* มะจังฟรีคอนเสิร์ต (รายการเพลงคอนเสิร์ตแบบนอนสต๊อป)
### รายการที่ผลิตโดยผู้จัดรายอื่นๆ
ผลิตรายการโดย นิธิทัศน์ โปรโมชั่น ทั้ง 2 รายการ ได้แก่:
* Retro Original  (รายการเพลงดังในอดีต ดำเนินรายการโดย จี๊ด สุนทร สุจริตฉันท์)
* สำราญกรุง (รายการเพลงลูกกรุง ดำเนินรายการโดย กุ้ง ตวงสิทธิ์ เรียมจินดา และ เอ้ อัศว์วิเศษศิวะกุล)
### รายการในอดีต
* รวมมิตรมะพร้าวห้าว (รายการเพลงเพื่อชีวิต)
* คอซองและคอซองวาไรตี้ (อาร์เอส โปรโมชั่น)

หมวดหมู่:ทรูวิชั่นส์
หมวดหมู่:สถานีโทรทัศน์ในประเทศไทยในอดีต
หมวดหมู่:สถานีโทรทัศน์ที่เริ่มออกอากาศในปี พ.ศ. 2549
หมวดหมู่:สถานีโทรทัศน์ที่ยุติการออกอากาศในปี พ.ศ. 2557
เครื่องถ้วยอิมาริ

thumb|right

**เครื่องถ้วยอิมาริ** (Imari porcelain) เป็นเครื่องถ้วยศิลปะแบบญี่ปุ่น แต่ได้อิทธิพลจากเกาหลี มีประวัติการผลิตมาตั้งแต่สมัย ต้นศตวรรษที่ 17 สมัยเมจิ โดยชื่อ อิมาริ คือเมืองท่าสำคัญแห่งหนึ่งของเกาะคิวชู แต่แหล่งผลิตแท้จริงแล้วอยู่ที่เมืองอาริตะ  บางครั้งเรียกว่า เครื่องถ้วยญี่ปุ่นจากเตาอาริตะแบบอิมาริ 

## อ้างอิง

หมวดหมู่:วัฒนธรรมญี่ปุ่น
ยอดขี้ข้า ไอ้หน้าแมว

**ยอดขี้ข้า ไอ้หน้าแมว**(Kimi ga Aruji ga ore de)เป็นนวนิยายญี่ปุ่นที่เขียนโดย *มินาโตะ ซอฟ*เสร็จวันที่ 25 พฤษภาคม 2007 นวนิยายนี้ได้ดัดแปลงมาเป็นการ์ตูนและ PC กับ Playstation 2 เกม นวนิยายนี้เป็นแนว ฮาเร็ม และ เอดชิ

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวฮาเร็ม
พระพุทธสุโขโพธิ์ทอง

**พระพุทธสุโขโพธิ์ทอง** หรือนามสามัญ **หลวงพ่อทองคำวัดพิพัฒน์มงคล** เป็นพระพุทธรูปศักดิ์สิทธิ์ปางมารวิชัย หล่อด้วยทองคำบริสุทธิ์ (หน้าตักกว้าง 9 นิ้ว) เดิมองค์พระพอกปูนลงรักปิดทองอารักขาภัยไว้ ตัวองค์พระทองคำดังปรากฏในปัจจุบันนั้นสันนิษฐานว่าสร้างในสมัยกรุงสุโขทัยเป็นราชธานี สกุลช่างสุโขทัย มีอายุประมาณ 700 ปี มีประวัติความเป็นมาและอภินิหารที่น่าสนใจ 

พระพุทธสุโขโพธิ์ทอง เป็นที่เคารพศรัทธาอย่างมากของชาวทุ่งเสลี่ยม เนื่องจากเชื่อกันว่าพระพุทธสุโขโพธิ์ทอง เป็นพระพุทธรูปศักดิ์สิทธิ์ที่ช่วยให้เจ้าอาวาสสามารถตั้งวัดและหาปัจจัยเพื่อก่อสร้างเสนาสนะให้วัดพิพัฒน์มงคลมีความเจริญและเป็นโรงเรียนพระปริยัติธรรมสำคัญของจังหวัดสุโขทัยได้ในช่วงเวลาไม่ถึง 20 ปี

พระพุทธสุโขโพธิ์ทอง ประดิษฐานอยู่ที่กุฎิเจ้าอาวาส วัดพิพัฒน์มงคล อำเภอทุ่งเสลี่ยม จังหวัดสุโขทัย ปัจจุบันทางวัดกำลังสร้างพระพุทธวิหาร เพื่อเป็นสถานที่ประดิษฐานเป็นอาคารทรงทรงหอคำหลวงแบบสถาปัตยกรรมล้านนา โดยช่างรุ่ง จันทร์ตาบุญ นายช่างใหญ่คนเดียวกับผู้ออกแบบก่อสร้างอาคารหอคำหลวงในงานมหกรรมพืชสวนโลกเฉลิมพระเกียรติฯ ราชพฤกษ์ 2549

## ความสำคัญ

## ประวัติ

### ประวัติ

### ความเชื่อเกี่ยวกับปาฏิหาริย์

## สถานที่ประดิษฐาน

## คำกล่าวสักการบูชาพระพุทธสุโขโพธิ์ทอง

### คาถาบูชาพระพุทธสุโขโพธิ์ทอง
ตั้ง นะโมฯ 3 จบ

นะโม พุทธายะ มะหาสุวัณณะพุทธะรูปัง วันทามิ นะมะการานุภาเวนะ สัพพะทุกขา สัพพะโรคา วินัสสันตุ มะหาลาภา มะหาโภคา สะทา โสตถี ภะวันตุ เมฯ
### คำแปลคาถาบูชาพระพุทธสุโขโพธิ์ทอง
ขอนอบน้อมแด่พระพุทธเจ้า 5 พระองค์ หลวงพ่อทองคำองค์เรืองฤทธิ์ ด้วยอานุภาพแห่งการกราบไหว้บูชานี้ ความทุกข์กายทุกข์ใจ โรคภัยไข้เจ็บทั้งหลาย จงมลายหายสิ้น โชคลาภเงินทอง ทรัพย์สมบัติ ความสำเร็จในหน้าที่การงาน การดำเนินชีวิต จงบังเกิดแก่ข้าพเจ้าตลอดกาลด้วยเทอญฯ

## ดูเพิ่ม

* **[[วัดพิพัฒน์มงคล]]** สถานที่ประดิษฐาน

## อ้างอิง

พุทธสุโขโพธิ์ทอง
พุทธสุโขโพธิ์ทอง
หมวดหมู่:อำเภอทุ่งเสลี่ยม
พุทธสุโขโพธิ์ทอง
พุทธสุโขโพธิ์ทอง
บิล นาย

**วิลเลียม ฟรานซิส นาย** (, ออกเสียง /ˈnaɪ/) เป็นนักแสดงชาวอังกฤษที่มีชื่อเสียงจากบทศิลปินเพลงร็อกตกอับที่กลับมามีเพลงฮิตอีกครั้งในวัย 50 กว่าปี จากภาพยนตร์ตลกเรื่อง *[[Love Actually]]* (2003)  ภาพยนตร์ของริชาร์ด เคอร์ติส ที่ทำให้เขาได้รับรางวัลบาฟตา สาขานักแสดงประกอบยอดเยี่ยม และเป็นที่รู้จักในระดับนานาชาติ

บิล นายเริ่มชีวิตการแสดงตั้งแต่ ค.ศ. 1975 หลังจากจบจากโรงเรียนการแสดง โดยมีผลงานแสดงละครเวทีและละครโทรทัศน์  เริ่มงานแสดงภาพยนตร์ตั้งแต่ปี 1981  หลังจากเริ่มมีชื่อเสียงในวงกว้างหลังการแสดงเรื่อง Love Actually  เขามีผลงานแสดงใน *Underworld* (สงครามโค่นพันธุ์อสูร) และภาคต่ออีก 2 ภาคในปี 2006 และ 2009,  *Shaun of the Dead* (2004), *Pirates of the Caribbean: Dead Man's Chest* (สงครามปีศาจโจรสลัดสยองโลก ปี 2006) และภาคต่อ *Pirates of the Caribbean: At World's End* (ผจญภัยล่าโจรสลัดสุดขอบโลก ปี 2007) *Valkyrie* (ยุทธการดับจอมอหังการ์อินทรีเหล็ก ปี 2008)  และรับบทใน *Harry Potter and the Deathly Hallows* (แฮร์รี่ พอตเตอร์กับเครื่องรางยมทูต ออกฉายปี 2010)

## อ้างอิง

## แหล่งข้อมูลอื่น
*Bill Nighy Bill Nighy Experience
*Bill Nighy Org  - news, info, photos, media
*Bill Nighy - Still Crazy  website

หมวดหมู่:นักแสดงอังกฤษ
หมวดหมู่:บุคคลจากเทศมณฑลเซอร์รีย์
อีพีเค

**อีพีเค** ( หรือย่อจาก Electronic Press Kit) คือสื่อประชาสัมพันธ์อิเล็กทรอนิกส์ ใช้เพื่อประชาสัมพันธ์ศิลปินและธุรกิจผ่านทางสื่อ

อีพีเคแรก ๆ ของโลก ใช้สำหรับภาพยนตร์โดยมาริโอ แคสซาร์ เรื่อง *[[เทอร์มิเนเตอร์]]* และภาพยนตร์ในปี 1994 โดยโรแลนด์ เอมเมอร์ริชเรื่อง *Stargate* ที่ใช้ชื่อ "Day and Date" ในการออกเป็นอีพีเค โปรดิวซ์และกำกับโดยแกเบรียล แฟรงกลิน ออกมาในช่วงที่ภาพยนตร์ออกฉาย 

แนวคิดดั้งเดิมในการเริ่มของอีพีเคคือต้องการที่จะให้ "เห็นในสิ่งที่อยากให้เห็น" สำหรับผู้ที่ยังไม่ได้ชมภาพยนตร์ และ "อยากให้เห็นอีกครั้ง" สำหรับผู้ที่รับชมแล้ว นอกจากนั้นยังให้วัตถุดิบมากขึ้นสำหรับข่าวเพื่อใช้ในการตัดต่อและให้ข้อมูลที่แม่นยำเกี่ยวกับภาพยนตร์ 

หมวดหมู่:การประชาสัมพันธ์
การประชาสัมพันธ์

**การประชาสัมพันธ์** () คือการทำงานในการจัดการการสื่อสารระหว่างองค์กรและสาธารณะ การประชาสัมพันธ์นั้นช่วยทำให้องค์กรหรือบุคคล ได้แสดงสู่ผู้ชม ผู้อ่าน โดยใช้เรื่องที่เป็นที่สนใจของสาธารณะและใช้เป็นการรายงานข่าวโดยไม่เสียค่าใช้จ่ายโดยตรง กิจกรรมโดยทั่วไปเช่น การพูดในงานชุมนุม การทำงานร่วมกับแหล่งข่าว

## อ้างอิง

## แหล่งข้อมูลอื่น

หมวดหมู่:การสื่อสาร
การประชาสัมพันธ์
อาสนวิหารมูแล็ง

**อาสนวิหารมูแล็ง** () หรือชื่อทางการคือ **อาสนวิหารแม่พระรับสารแห่งมูแล็ง** () เป็นโบสถ์คริสต์นิกายโรมันคาทอลิกชนิดอาสนวิหาร ประจำอัครมณฑลมูแล็ง ที่สร้างอุทิศแด่แม่พระรับสาร ตั้งอยู่ที่เมืองมูแล็ง จังหวัดอาลีเย ประเทศฝรั่งเศส อาสนวิหารมูแล็งได้รับการสถาปนาเป็นอาสนวิหารในปี ค.ศ. 1822

สถาปัตยกรรมที่เห็นอยู่ในปัจจุบันโดยทั่วไปเป็นแบบกอทิกวิจิตรและฟื้นฟูกอทิกที่ใช้เวลาสร้างถึงสี่ศตวรรษ ตัวอาคารเป็นแบบสถาปัตยกรรมกอทิกวิจิตรของปลายคริสต์ศตวรรษที่ 15 ทางเดินกลางเป็นสถาปัตยกรรมฟื้นฟูกอทิกที่ออกแบบโดย ลาส์ซุสและมิลเลต์ที่มาเพิ่มเติมในปลายคริสต์ศตวรรษที่ 19

งานศิลปะอันมีค่าของอาสนวิหารคือบานพับภาพโดยฌอง เฮย์ ที่ดยุกแห่งบูร์บงจ้างให้ทำราว ค.ศ. 1500

## อ้างอิง

## แหล่งข้อมูลอื่น

* พจนานุกรมศัพท์สถาปัตยกรรมคริสต์ศาสนา
*Location

## ระเบียงภาพ


ไฟล์:Blason chapitre moulins.png|ตราอาร์มของสังฆมณฑล
ไฟล์:FR-03-Moulins02.JPG|อาสนวิหารน็อทร์-ดามแห่งมูแล็ง
ไฟล์:FR-03-Moulins13.JPG|ด้านหน้าอาสนวิหารมูแล็ง
ไฟล์:Nef grandes orgues.jpg|ทางเดินกลาง
ไฟล์:Hey Moulins Triptych.jpg|บานพับภาพโดยฌอง เฮย์



มูแล็ง
หมวดหมู่:คริสต์ศาสนสถานแบบกอทิก
หมวดหมู่:สิ่งก่อสร้างในจังหวัดอาลีเย
หมวดหมู่:อนุสรณ์สถานทางประวัติศาสตร์แห่งฝรั่งเศส
หมวดหมู่:สิ่งก่อสร้างในคริสต์ศตวรรษที่ 15
การคลอดลำบาก

**การคลอดลำบาก** () เป็นความผิดปกติของการคลอดหรือการเจ็บครรภ์ที่ช้าหรือยากกว่าปกติ ประมาณการณ์ว่าทุก 1 ใน 5 ของการเจ็บครรภ์คลอดเป็นการคลอดลำบาก ภาวะนี้อาจเกิดจากการทำงานไม่สัมพันธ์กันของกล้ามเนื้อมดลูก ทารกอยู่ในท่าหรือส่วนนำที่ผิดปกติ สัดส่วนของศีรษะทารกและเชิงกรานมารดาไม่ได้สัดส่วนกัน หรือที่พบน้อยมากคือเนื้องอกของทารกในครรภ์ขนาดใหญ่เช่นเนื้องอกวิรูปบริเวณก้นกบร่วมกระเบนเหน็บ (sacrococcygeal teratoma)

ออกซีโทซิน (Oxytocin) มักใช้เป็นยาเพื่อแก้ไขการทำงานไม่สัมพันธ์กันของกล้ามเนื้อมดลูก อย่างไรก็ตามการตั้งครรภ์ที่มีภาวะแทรกซ้อนอย่างการคลอดลำบากมักจบลงด้วยการใช้อุปกรณ์ช่วยคลอดเช่นคีม เครื่องดูดสุญญากาศ หรือการผ่าท้องทำคลอด ภาวะแทรกซ้อนที่อาจพบได้ในการคลอดลำบากได้แก่ทารกเสียชีวิต การกดการหายใจของทารก โรคสมองขาดเลือด (Hypoxic Ischaemic Encephalopathy; HIE) และเส้นประสาทในข่ายประสาทแขนบาดเจ็บ ภาวะที่สัมพันธ์กับการเพิ่มความเสี่ยงของการคลอดลำบากคือ ระยะห่างระหว่างการตั้งครรภ์แต่ละครั้งยาวนานผิดปกติ (prolonged interval between pregnancies), หญิงมีครรภ์แรก, และการตั้งครรภ์แฝด

การคลอดไหล่ยาก (Shoulder dystocia) เป็นการคลอดยากชนิดหนึ่งซึ่งไหล่หน้าของทารกไม่สามารถผ่านแนวประสานกระดูกหัวหน่าว (pubic symphysis) หรือต้องอาศัยการดึงอย่างมากเพื่อให้ไหล่ผ่านใต้แนวประสานกระดูกหัวหน่าว

## อ้างอิง

หมวดหมู่:การคลอด
หมวดหมู่:สูติศาสตร์
หมวดหมู่:หัตถการทางศัลยศาสตร์
เดวิด เพตโค

**เดวิด อี. เพตโค** () เกิดเมื่อวันที่ เกิด 10 พฤศจิกายน พ.ศ. 2521 ที่เมืองแวนคูเวอร์ รัฐบริติชโคลัมเบีย เป็นนักแสดงชาวแคนาดา เป็นที่รู้จักกันจากบทบาท อีวาน เลวิส ในภาพยนตร์ เรื่อง ไฟนอล เดสติเนชัน2 

## ผลงานการแสดง
มีดังนี้ 

## อ้างอิง

หมวดหมู่:นักแสดงแคนาดา
หมวดหมู่:บุคคลจากแวนคูเวอร์
สายสะดือย้อย

**สายสะดือย้อย** () เป็นภาวะฉุกเฉินทางสูติศาสตร์เกิดระหว่างการตั้งครรภ์หรือการเจ็บครรภ์ซึ่งอาจเป็นอันตรายต่อทารกในครรภ์จนถึงชีวิตได้ เกิดขึ้นเมื่อสายสะดือยื่นมาต่ำกว่าหรือนำส่วนนำออกของทารก ภาวะนี้พบได้น้อย สถิติของอุบัติการณ์ของสายสะดือย้อยนั้นมีหลากหลาย แต่ในการศึกษาส่วนใหญ่พบว่าอยู่ระหว่างร้อยละ 0.14 และ 0.62 ของการคลอดทั้งหมด

สายสะดือย้อยมักเกิดร่วมกับการแตกของถุงน้ำคร่ำ หลังจากที่ถุงน้ำคร่ำแตกแล้วทารกจะเคลื่อนต่ำลงในอุ้งเชิงกรานและกดทับสายสะดือ ทำให้เลือดและออกซิเจนที่ไปเลี้ยงทารกลดลงหรือหายไป และทารกจะต้องคลอดโดยทันที แพทย์บางท่านอาจพยายามลดแรงกดต่อสายสะดือและให้คลอดทางช่องคลอดตามปกติ ซึ่งบ่อยครั้งที่ความพยายามลดแรงกดและให้คลอดทางช่องคลอดล้มเหลวและต้องผ่าท้องทำคลอดฉุกเฉินทันที 

เมื่อผู้ป่วยกำลังถูกเตรียมเพื่อผ่าท้องทำคลอดเนื่องจากภาวะนี้ ผู้ป่วยจะถูกจัดให้อยู่ในท่าศีรษะต่ำและใช้หมอนรองก้นให้สูง (ท่า Trendelenburg) หรือท่าเข่า-ศอก (knee-elbow position)  และใช้มือดันเข้าไปในช่องคลอดและดันส่วนนำของทารกให้กลับเข้าไปในเชิงกรานเพื่อลดแรงกดต่อสายสะดือ หากการคลอดทารกล้มเหลว ทารกจะขาดอากาศและเลือดมาเลี้ยงและสมองทารกจะถูกทำลายหรือทารกอาจถึงแก่ชีวิตได้

อัตราการเสียชีวิตของทารกในภาวะนี้อยู่ราวร้อยละ 11-17 ซึ่งเป็นสถิติที่เก็บในการคลอดในโรงพยาบาลและมีการส่งต่อผู้ป่วยรวดเร็วในประเทศพัฒนาแล้ว มีรายงานถึงการไม่มีผู้เสียชีวิตเลยในผู้ป่วย 24 รายที่ได้รับการช่วยเหลือโดยการใส่น้ำเกลือเข้าไป 500 มิลลิลิตรทางสายสวนปัสสาวะเข้าไปในกระเพาะปัสสาวะของมารดาเพื่อให้กระเพาะปัสสาวะโป่งและดันส่วนนำของทารกให้ลอยสูงขึ้น และช่วยลดแรงกดต่อสายสะดือที่ย้อย  

## ปัจจัยเสี่ยง
ปัจจัยเสี่ยงที่สำคัญของภาวะสายสะดือย้อย ได้แก่
* ภาวะถุงน้ำคร่ำแตกก่อนเจ็บครรภ์ 
* ภาวะครรภ์มานน้ำ (polyhydramnios) คือมีปริมาณน้ำคร่ำมาก สายสะดือจะถูกกดด้วยแรงดันน้ำ
* สายสะดือยาวผิดปกติ
* ท่าทารกผิดปกติ
* ครรภ์หลัง
* ครรภ์แฝด

## อ้างอิง

หมวดหมู่:การคลอด
หมวดหมู่:ภาวะฉุกเฉินทางการแพทย์
หมวดหมู่:สูติศาสตร์
หมวดหมู่:ภาวะแทรกซ้อนของการเจ็บครรภ์และการคลอด
พระราชวังช็องบอร์

**พระราชวังช็องบอร์** () เป็นวังที่ตั้งอยู่ที่บนฝั่งแม่น้ำลัวร์ในช็องบอร์ในจังหวัดลัวเรแชร์ ประเทศฝรั่งเศส พระราชวังช็องบอร์เป็นวังที่เป็นที่รู้จักกันดีที่สุดวังหนึ่งในโลกจากลักษณะสถาปัตยกรรมฟื้นฟูศิลปวิทยาที่เป็นเอกลักษณ์ของสิ่งก่อสร้างที่มีลักษณะผสานระหว่างการก่อสร้างแบบยุคกลางของฝรั่งเศสกับสถาปัตยกรรมคลาสสิกของอิตาลี

พระราชวังช็องบอร์สร้างโดยพระเจ้าฟร็องซัวที่ 1 แห่งฝรั่งเศสสำหรับเป็นที่ประทับที่ตั้งอยู่ไม่ไกลจากโกลด โรอ็อง พระสนมเคาน์เทสส์แห่งตูรี ภรรยาของฌูว์เลียง เคานต์แห่งแกลร์มง ซึ่งเป็นตระกูลสำคัญตระกูลหนึ่งของฝรั่งเศส ที่พำนักอยู่ที่วังมุยด์ที่ตั้งอยู่ไม่ไกลนัก ตราอาร์มของโคลดใช้ตกแต่งพระราชวัง

ช็องบอร์เป็นพระราชวังที่ใหญ่ที่สุดในบรรดาวังต่าง ๆ ในลุ่มแม่น้ำลัวร์ แต่เดิมเป็นเพียงตำหนักล่าสัตว์ของพระเจ้าฟร็องซัว ผู้ทรงมีที่ประทับอยู่ที่พระราชวังบลัวและพระราชวังอ็องบวซ กล่าวกันว่าช็องบอร์เดิมออกแบบโดยโดเมนีโก ดา กอร์โตนา ผู้ที่มีจำลองไม้ที่มีอายุยืนพอที่จะให้อ็องเดร เฟลีเบียงวาดในคริสต์ศตวรรษที่ 16 แต่นักเขียนบางท่านกล่าวว่าผู้มีส่วนสำคัญในการออกแบบคือสถาปนิกยุคฟื้นฟูศิลปวิทยาชาวฝรั่งเศสฟีลีแบร์ เดอลอร์ม ในระยะยี่สิบปีของการก่อสร้างระหว่างปี ค.ศ. 1519 และ ค.ศ. 1547 โครงสร้างช็องบอร์ก็เปลี่ยนไปจากที่ออกแบบไว้เป็นอันมาก โดยมี Pierre Nepveu เป็นผู้ควบคุมดูแลการก่อสร้าง ในปี ค.ศ. 1913 มาร์แซล แรมงเสนอว่า เลโอนาร์โด ดา วินชี ผู้เป็นแขกของพระเจ้าฟร็องซัวที่ Clos Lucé ไม่ไกลจากอ็องบวซเป็นผู้มีส่วนในการออกแบบ ที่สะท้อนให้เห็นในแผนสำหรับวังโรโมรองแตงที่ดา วินชีเตรียมสำหรับพระราชมารดาของพระเจ้าฟร็องซัว และความสนใจในการออกแบบลักษณะการก่อสร้างแบบช็องบอร์ และบันไดกลางที่เป็นบันไดเวียนสองวงซ้อน แต่ข้อเสนอนี้ก็ยังไม่เป็นที่เห็นพ้องกันโดยทั่วไป เมื่อสร้างใกล้เสร็จ พระเจ้าฟร็องซัวก็ทรงเป็นเจ้าภาพจัดงานเพื่อแสดงความโอ่อ่าของพระราชวัง ต่อคู่อริเก่าสมเด็จพระจักรพรรดิคาร์ลที่ 5 แห่งโรมันอันศักดิ์สิทธิ์

## อ้างอิง

## แหล่งข้อมูลอื่น

ช็องบอร์
ช็องบอร์
หมวดหมู่:สิ่งก่อสร้างในจังหวัดลัวเรแชร์
หมวดหมู่:สถาปัตยกรรมสมัยฟื้นฟูศิลปวิทยา
หมวดหมู่:สิ่งก่อสร้างในคริสต์ศตวรรษที่ 16
หมวดหมู่:สิ่งก่อสร้างในคริสต์ทศวรรษ 1540
วังโชมง

**วังโชมง** () เป็นวังที่ตั้งอยู่ที่บนฝั่งแม่น้ำลัวร์ในโชมง-ซูร์-ลัวร์ในจังหวัดลัวเรแชร์ ประเทศฝรั่งเศส ปราสาทโชมงก่อสร้างโดย Eudes II เคานต์แห่งบลัว ในคริสต์ศตวรรษที่ 10 เพื่อใช้เป็นป้อมสำหรับป้องกันบลัวจากการโจมตี

## ประวัติ
ในปี ค.ศ. 1465 โชมงถูกเพลิงไหม้หมดตามพระบรมราชโองการของพระเจ้าหลุยส์ที่ 11 แห่งฝรั่งเศส และต่อมาสร้างใหม่โดยชาร์ลที่ 1 แห่งอ็องบวซระหว่าง ค.ศ. 1465 ถึง ค.ศ. 1475 และมาเสร็จในสมัยของโอรส ชาร์ลที่ 2 แห่งอ็องบวซแห่งโชมงระหว่าง ค.ศ. 1498 ถึง ค.ศ. 1510 โดยความช่วยเหลือของลุงจอร์จแห่งอ็องบวซ

ในปี ค.ศ. 1560 แคทเธอรีน เดอ เมดิชิซื้อโชมงหลังจากการเสด็จสวรรคตของพระสวามีพระเจ้าอองรีที่ 2 และทรงใช้เป็นที่จัดงานเลี้ยงต่างที่รวมแขกเช่นนอสตราดามุส แต่ไม่นานหลังจากนั้นแคทเธอรีนก็บังคับให้ไดแอนน์เดอปัวตีเยพระสนมของพระสวามีให้แลกวังเชอนงโซกับวังโชมง ไดแอนน์เดอปัวติเยร์พำนักอยู่ที่นี่ได้ไม่นาน

ในปี ค.ศ. 1750 ฌัก-ดอนาเตียง เลอ แร (Jacques-Donatien Le Ray) ซื้อวังนี้สำหรับเป็นที่พำนักในชนบท และก่อตั้งโรงงานทำแก้วและเครื่องปั้นดินเผาขึ้น ดอนาเตียง เลอ แรได้ชื่อว่าเป็น "บิดาแห่งการปฏิวัติอเมริกัน" ของฝรั่งเศสเพราะความที่รักอเมริกา  เบนจามิน แฟรงคลินมาเป็นแขกของวังโชมง แต่ใน ค.ศ. 1789 รัฐบาลของคณะการปฏิวัติฝรั่งเศสก็ทำการยึดทรัพย์ของดอนาเตียง เลอ แรรวมทั้งวังโชมง

ต่อมาใน ค.ศ. 1810 นักประพันธ์ชาวสวิสอาน หลุยส์ แฌร์แมน เดอ สตาแอล (Anne Louise Germaine de Staël) ก็ซื้อวัง และต่อมา เซย์ ซูการ์ก็มาซื้อต่อใน ค.ศ. 1875 ปลายปีเดียวกัน ซูการ์สมรสกับเจ้าแห่งเบรย (Broglie) ผู้เป็นเจ้าของต่อมาจนถึงปี ค.ศ. 1938 เมื่อตกไปเป็นสมบัติของรัฐบาล วังโชมงในปัจจุบันเป็นพิพิธภัณฑ์

## อ้างอิง

## แหล่งข้อมูลอื่น

## ระเบียงภาพ


ไฟล์:Chaumont02.jpg|
ไฟล์:ChaumontRundgang07.jpg|
ไฟล์:ChaumontRundgang08.jpg|
ไฟล์:ChaumontRundgang06.jpg|
ไฟล์:ChaumontRundgang05.jpg|



ชโชมง
ชโชมง
หมวดหมู่:สถาปัตยกรรมสมัยฟื้นฟูศิลปวิทยา
หมวดหมู่:สิ่งก่อสร้างในจังหวัดลัวเรแชร์
บลัว

**บลัว** () เป็นเมืองหลวงของจังหวัดลัวเรแชร์ในแคว้นซ็องทร์-วาลเดอลัวร์ ประเทศฝรั่งเศส เมืองบลัวตั้งอยู่ทางตอนกลางของฝรั่งเศสบนฝั่งแม่น้ำลัวร์ระหว่างออร์เลอ็องกับตูร์ 

## สถานที่สำคัญ
* พระราชวังบลัว เป็นวังยุคฟื้นฟูศิลปวิทยา ที่เคยเป็นที่ประทับของพระเจ้าหลุยส์ที่ 12 แห่งฝรั่งเศส ตั้งอยู่กลางเมือง
* สะพานหินข้ามแม่น้ำลัวร์ที่สร้างในคริสต์ศตวรรษที่ 18

## อ้างอิง

## แหล่งข้อมูลอื่น

หมวดหมู่:เมืองในจังหวัดลัวเรแชร์
หมวดหมู่:เมืองโบราณในประเทศฝรั่งเศส
จังหวัดโอแวร์ญ

[thumb|220px |[ตราอาร์มของโอแวร์ญ]]
**โอแวร์ญ** (; ) เป็นอดีตจังหวัดที่ตั้งอยู่ในบริเวณทางตอนกลางใต้ของประเทศฝรั่งเศสปัจจุบัน เดิมเป็นอาณาจักรที่ปกครองโดยเคานต์แห่งโอแวร์ญ ในปัจจุบันจังหวัดโอแวร์ญใกล้เคียงกับบริเวณทางภูมิศาสตร์และวัฒนธรรมของแคว้นโอแวร์ญ

ทุกวันนี้จังหวัดโอแวร์ญอยู่ภายในบริเวณการปกครองระดับแคว้นแห่งโอแวร์ญ ที่รวมทั้งจังหวัดและดินแดนที่เดิมมิได้เป็นส่วนหนึ่งของอดีตจังหวัดโอแวร์ญในประวัติศาสตร์ มีเมืองหลวงอยู่ที่แกลร์มง-แฟร็อง

หมวดหมู่:จังหวัดในประวัติศาสตร์ฝรั่งเศส
จักรพรรดิอ็อทโทที่ 4 แห่งจักรวรรดิโรมันอันศักดิ์สิทธิ์

**สมเด็จพระจักรพรรดิอ็อทโทที่ 4 แห่งโรมันอันศักดิ์สิทธิ์** () (ค.ศ. 1175 หรือ ค.ศ. 1176 - 19 พฤษภาคม ค.ศ. 1218) ทรงเป็นสมเด็จพระจักรพรรดิแห่งจักรวรรดิโรมันอันศักดิ์สิทธิ์แห่งราชวงศ์เวลฟ ระหว่างปี ค.ศ. 1198 แต่ถูกปลดจากตำแหน่งในปี ค.ศ. 1215  อ็อทโทเป็นพระราชโอรสในไฮน์ริคที่ 12 ดยุคแห่งบาวาเรีย และ มาทิลดา แพลนทาเจเน็ท เสด็จสวรรคตเมื่อวันที่ 19 พฤษภาคม ค.ศ. 1218

## พระอิสริยยศ
* สมเด็จพระจักรพรรดิแห่งจักรวรรดิโรมันอันศักดิ์สิทธิ์ (ค.ศ. 1198 - ค.ศ. 1215)
* พระมหากษัตริย์แห่งเยอรมนี (ค.ศ. 1198 - ค.ศ. 1215) 
* พระมหากษัตริย์แห่งอิตาลี (ค.ศ. 1208 - ค.ศ. 1215) 

## อ้างอิง

* "Otto IV". Encyclopædia Britannica (11th ed.). 1911
## ดูเพิ่ม
* ราชวงศ์เวลฟ
* จักรวรรดิโรมันอันศักดิ์สิทธิ์
* รายพระนามกษัตริย์และจักรพรรดิเยอรมัน

หมวดหมู่:บุคคลที่เกิดในปี พ.ศ. 1718
หมวดหมู่:จักรพรรดิโรมันอันศักดิ์สิทธิ์
หมวดหมู่:พระมหากษัตริย์เยอรมนี
หมวดหมู่:พระมหากษัตริย์อิตาลี
หมวดหมู่:พระมหากษัตริย์บูร์กอญ
หมวดหมู่:ตระกูลเวลฟ
จักรพรรดิรูด็อล์ฟที่ 2 แห่งจักรวรรดิโรมันอันศักดิ์สิทธิ์

**สมเด็จพระจักรพรรดิรูด็อล์ฟที่ 2 แห่งโรมันอันศักดิ์สิทธิ์** () (18 กรกฎาคม ค.ศ. 1552 - 20 มกราคม ค.ศ. 1612) ทรงเป็นสมเด็จพระจักรพรรดิแห่งจักรวรรดิโรมันอันศักดิ์สิทธิ์แห่งราชวงศ์ฮาพส์บวร์ค ผู้ทรงครอจักรวรรดิระหว่างปี ค.ศ. 1576 จนเสด็จสวรรคตเมื่อวันที่ 20 มกราคม ค.ศ. 1612 พระองค์เป็นพระราชโอรสในจักรพรรดิมัคซีมีลีอานที่ 2 แห่งจักรวรรดิโรมันอันศักดิ์สิทธิ์ และ มาเรียแห่งสเปน

รัชสมัยของพระองค์สรุปได้เป็นสามประการ ประการแรกทรงเป็นผู้นำผู้ไม่มีประสิทธิภาพที่ความพลาดพลั้งนำไปสู่สงครามสามสิบปี ประการที่สองทรงเป็นผู้มีบทบาทสำคัญในอุปถัมภ์ลัทธิแมนเนอริสม์เหนือ  (Northern Mannerism) และประการสุดท้ายทรงเป็นผู้นิยมศิลปะการเล่นแร่แปรธาตุและการศึกษาที่ช่วยปูทางไปสู่การปฏิวัติทางวิทยาศาสตร์ต่อมา

## พระอิสริยยศ
* สมเด็จพระจักรพรรดิแห่งจักรวรรดิโรมันอันศักดิ์สิทธิ์ (ค.ศ. 1576 - ค.ศ. 1612)
* พระมหากษัตริย์แห่งเยอรมนี (ค.ศ. 1575 - ค.ศ. 1612) 
* พระมหากษัตริย์โบฮีเมีย (ค.ศ. 1576 - ค.ศ. 1611) 
* พระมหากษัตริย์แห่งฮังการี (ค.ศ. 1576 - ค.ศ. 1608) 
* พระมหากษัตริย์แห่งออสเตรีย (ค.ศ. 1576 - ค.ศ. 1612) 
* เจ้าชายแห่งพิออมโบ (ค.ศ. 1603 - ค.ศ. 1611)
* เจ้าชายทรานซิลเวเนีย (ค.ศ. 1598, ค.ศ. 1600 - ค.ศ. 1601 และ ค.ศ. 1601 - ค.ศ. 1605) 

## อ้างอิง

## ดูเพิ่ม
* ราชวงศ์ฮาพส์บวร์ค
* จักรวรรดิโรมันอันศักดิ์สิทธิ์
* รายพระนามกษัตริย์และจักรพรรดิเยอรมัน

หมวดหมู่:บุคคลที่เกิดในปี พ.ศ. 2095
หมวดหมู่:จักรพรรดิโรมันอันศักดิ์สิทธิ์
หมวดหมู่:ผู้ปกครองออสเตรีย
หมวดหมู่:พระมหากษัตริย์เยอรมนี
หมวดหมู่:พระมหากษัตริย์บูร์กอญ
หมวดหมู่:ประมุขแห่งทรานซิลเวเนีย
หมวดหมู่:พระมหากษัตริย์ฮังการี
หมวดหมู่:พระมหากษัตริย์โบฮีเมีย
หมวดหมู่:ราชวงศ์ฮาพส์บวร์ค
หมวดหมู่:บุคคลจากเวียนนา
หมวดหมู่:เคานต์แห่งทีโรล
หมวดหมู่:มกุฎราชกุมารแห่งฮังการี
ฟลุค (แก้ความกำกวม)

**ฟลุค** () อาจหมายความได้ว่า
* ฟลุค วงดนตรีแดนซ์จากประเทศอังกฤษ
* ฟลุค พชร นักร้องและนักแสดงชาวไทย
ธีร์ วณิชนันทธาดา

**ธีร์ วณิชนันทธาดา** เกิดวันที่ 12 ตุลาคม พ.ศ. 2528 เดิมชื่อ "ธรณธันย์ วณิชนันทธาดา" เป็นชาวอำเภอบ้านโป่ง จังหวัดราชบุรี เป็นนักแสดงชาวไทย จบการศึกษาระดับปริญญาตรีจากคณะศึกษาศาสตร์ เอกจิตวิทยา มหาวิทยาลัยศิลปากร

## ผลงาน
### ละครโทรทัศน์

### ละครเทิดพระเกียรติ

### พิธีกร
* T-Tech (ช่อง 7)

### มิวสิกวิดีโอ
มีดังนี้ 
* เหตุผลที่ทนเหงา ของ แอมไฟน์
* ยิ่งดึกยิ่งหนาว ของ พั้นช์-วรกาญจน์
* เบอร์นี้ไม่มีคนของเธอ ของ ปาน ธนพร 
* จากนี้ไปจนนิรันดร์ ของ เอ๊ะ จิรากร
* เรื่องเก่า เศร้าใหม่ ของ ซันไชน์

### เพลงประกอบละคร
เพลง"ยิ่งชัดเจน" เพลงประกอบละคร เรื่อง รักซ่อนรส 

## รางวัล
* The Most Street Smart Bachelor By Giodano ของนิตยสารคลีโอ ปี 2007

## อ้างอิง

## แหล่งข้อมูลอื่น
* ประวัติส่วนตัว 
* 

หมวดหมู่:พุทธศาสนิกชนชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากคณะศึกษาศาสตร์ มหาวิทยาลัยศิลปากร
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:บุคคลจากโรงเรียนสารสิทธิ์พิทยาลัย
การพาความร้อน

thumb|right|แบบจำลองการพาความร้อนใต้เปลือกโลก
**การพาความร้อน** () เป็นการถ่ายเทความร้อนที่เกิดขึ้นได้ในสสารสองสถานะก็คือ ของเหลวและก๊าซ เนื่องจากเป็นสิ่งที่สามารถเคลื่อนที่ได้โดยจะมีทิศทางลอยขึ้นเท่านั้น เมื่อสสารได้รับความร้อนจะมีการขยายตัว ทำให้ความหนาแน่นต่ำลง และสสารที่มีอุณหภูมิต่ำกว่า (ความหนาแน่นสูงกว่า) ก็จะลงมาแทนที่ ปรากฏการณ์นี้มีตัวอย่างคือ การเกิดลมบก ลมทะเล, การไหลเวียนของสภาพอากาศและกระแสน้ำ และการไหลเวียนของแมนเทิลใต้เปลือกโลก เป็นต้น

มีการประยุกต์การพาความร้อนเพื่อใช้งาน เช่น การพาความร้อนเรย์ลีห์–แบนาร์ ซึ่งเป็นการพาความร้อนที่เกิดจากความแตกต่างของความหนาแน่น, ปรากฏการณ์สแต็ก ซึ่งเป็นการพาความร้อนที่เกิดจากการไหลเวียนของอากาศในปล่องไฟ และเตาอบอาหารที่ใช้พัดลมในการกระจายความร้อน ความเย็น เป็นต้น

หมวดหมู่:กลศาสตร์ของไหล
หมวดหมู่:ความร้อน
หมวดหมู่:หลักการสำคัญของฟิสิกส์
หมวดหมู่:การถ่ายเทความร้อน
บาวาเรีย-ลันทซ์ฮูท

**ดัชชีบาวาเรีย-ลันทซ์ฮูท** (, ) เป็นอาณาจักรบริวารของจักรวรรดิโรมันอันศักดิ์สิทธิ์ที่ปกครองโดยดยุคแห่งบาวาเรีย-ลันทซ์ฮูท อาณาจักรก่อตั้งขึ้นในปี ค.ศ. 1353 และมาสิ้นสุดลงในปี ค.ศ. 1503 

## ประวัติ
การก่อตั้งดัชชีเป็นผลมาจากการเสด็จสวรรคตของลุดวิกที่ 4 เดอะบาวาเรียน ในสนธิสัญญาลันทซ์ฮูทของปี ค.ศ. 1349 ที่เป็นการแบ่งจักรวรรดิของลุดวิก พระราชโอรสสามพระองค์ อันได้แก่ สเตฟานที่ 2, วิลเฮล์มที่ 1 และอัลเบร็คที่ 1 เป็นผู้ได้รับบาวาเรียใต้และเนเธอร์แลนด์ร่วมกัน สี่ปีต่อมามรดกก็ถูกแบ่งอีกในสนธิสัญญาเรเกนสบูร์กของปี ค.ศ. 1353 สเตฟานได้รับอาณาจักรใหม่ดัชชีแห่งบาวาเรีย-ลันทซ์ฮูท ในปี ค.ศ. 1363 สเตฟานก็ได้เป็นดยุคแห่งบาวาเรียเหนือซึ่งทำให้กลับมารวมกับบาวาเรีย-ลันทซ์ฮูท หลังจากการเสียชีวิตของสเตฟานลูกชายสามคนก็ปกครองอาณาจักรร่วมกัน แต่ในปี ค.ศ. 1392 บาวาเรีย-ลันทซ์ฮูทก็แบ่งเป็นสามอาณาจักรที่รวมทั้ง บาวาเรีย-มิวนิก และ บาวาเรีย-อิงโกลชตัดท์

ในปี ค.ศ. 1429 บางส่วนของบาวาเรีย-ชเตราบิงก็มารวมกับบาวาเรีย-ลันทซ์ฮูท และ บาวาเรีย-อิงโกลชตัดท์ ในปี ค.ศ. 1447 บาวาเรีย-ลันทซ์ฮูทจึงเป็นดินแดนที่มั่งคั่งที่สุดในบาวาเรีย โดยเฉพาะเมื่อมีเหมืองในรัทเทนแบร์ก (Rattenberg) และ คิทซ์บือเฮิล (Kitzbühel) และมีระบบการบริหารที่ก้าวหน้าที่สุด ที่พำนักของดยุคตั้งอยู่ที่ปราสาทเทราสนิทซ์ (Trausnitz Castle) ในลันทซ์ฮูท ที่พำนักที่สองอยู่ที่ปราสาทบูร์กเฮาเซิน (Burghausen Castle)

ดัชชีรุ่งเรืองอยู่ 150 ปีก่อนที่จะมาถูกแบ่งในปี ค.ศ. 1505 ระหว่างดัชชีที่ก่อตั้งขึ้นใหม่พาลาติเนท-นอยบูร์ก (Palatinate-Neuburg) และ บาวาเรีย-มิวนิกหลังจากสงครามสืบอาณาจักรลันทซ์ฮูท (Landshut War of Succession) คุฟชไตน์ และ คิทซ์บือเฮิลเสียแก่สมเด็จพระจักรพรรดิแม็กซิมิเลียนที่ 1 แห่งโรมันอันศักดิ์สิทธิ์เป็นการตอบแทนในการสนับสนุนบาวาเรีย-มิวนิก ที่กลับไปรวมกับไทโรล

## อ้างอิง

## ดูเพิ่ม
*จักรวรรดิโรมันอันศักดิ์สิทธิ์
*จักรวรรดิโรมัน

หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 14
หมวดหมู่:สิ้นสุดในคริสต์ศตวรรษที่ 16
หมวดหมู่:รัฐสิ้นสภาพในประเทศเยอรมนี
วงศ์ชบา

**พืชวงศ์ฝ้าย**หรือ**วงศ์ชบา** เป็นวงศ์พืชดอกที่ประกอบไปด้วย 200 สกุล ประมาณ 2,300 ชนิด ที่รู้จักกันดีก็คือกระเจี๊ยบเขียวและโกโก้  สกุลใหญ่ๆในวงศ์ประกอบด้วย *[[สกุลชบา]]* (300 ชนิด), *[[Sterculia]]* (250 ชนิด), *[[Dombeya]]* (225 ชนิด), *[[Pavonia (plant)|Pavonia]]* (200 ชนิด) และ *[[Sida (genus)|Sida]]* (200 ชนิด) 

## ลักษณะทางพฤษศาสตร์

พืชวงศ์ฝ้ายเป็นไม้ล้มลุก บางชนิดเป็นไม้ยืนต้น  ส่วนอ่อนของพืชมีขนอ่อนปลายหลายแฉก  เปลือกในมีใยเหนียวมียางเมือก ใบเป็นใบเดี่ยว  ติดเรียงแบบสลับ  ตัวใบอาจมีขนนุ่มคลุมขอบใบเป็นจักฟันเลื่อยหรือขอบเรียบ  หรือรูปฝ่ามือ ดอกมีทั้งแบบดอกเดี่ยว  เป็นพวงหรือเป็นช่อดอกแบบช่อกระจะ เกิดที่ปลายยอดหรือซอกกิ่ง  มีวงริ้วประดับรองรับดอก เป็นดอกสมบูรณ์เพศ  ดอกสมมาตร ก้านดอกยาว กลีบรองมี 5 กลีบ  ติดกันเป็นรูปถ้วย  มีปลายแยกเป็น 5 แฉก  กลีบสีเขียว  ขณะดอกตูมชั้นกลีบรองจะหุ้มดอกไว้จนมิด กลีบดอก มี 5 กลีบ  โคนกลีบเชื่อมติดกับหลอดกลุ่มเกสรตัวผู้  กลีบมีสีสด  มักบิด  ชายกลีบมักเป็นลอนย่นและเป็นจัก เกสรตัวผู้มีก้านเชื่อมรวมกันเป็นหลอดหุ้มล้อมก้านเกสรตัวเมีย  โคนของหลอด เชื่อมติดกับโคนของกลีบดอกอับเกสรสีเหลืองรูปไต  ละอองเกสรขนาดใหญ่  กลม หรือ รี  และมีผิวเป็นหนาม  อับเกสรมี  1 ห้อง เกสรตัวเมียอยู่สูงกว่า ภายในห้อง 5 ห้อง  เชื่อมติดกัน ผลเป็นแบบผลแห้งแตกกลางพู, ผลแยกแล้วแตก, ผลมีเนื้อหลายเมล็ด หรือมีปุยขนหุ้ม

## แหล่งข้อมูลอื่น
* Malvaceae in Topwalks
* Alverson, William S., Barbara A. Whitlock, Reto Nyffeler, Clemens Bayer and David A. Baum. 1999. Phylogeny of the core Malvales: evidence from  ''ndh''F sequence data. ''American Journal of Botany'' 86: 1474-1486.
* Core Malvales  from Tree of Life
* Malvaceae: plants of Hawaii (image gallery)  from HEAR 
* Malvaceae Gallery
* Malvaceae in FloraGREIF 

## อ้างอิง

* 
*  (abstract online here ).
* 
* Bayer, C. and K. Kubitzki 2003. Malvaceae, pp. 225-311. In K. Kubitzki (ed.), *The Families and Genera of Vascular Plants*, vol. 5, Malvales, Capparales and non-betalain Caryophyllales.
* 
* 
* Judd, W. S., C. S. Campbell, E. A. Kellogg and P. F. Stevens. Plant Systematics: A Phylogenetic Approach.
* Maas, P. J. M. and L. Y. Th. Westra. 2005. *Neotropical Plant Families* (3rd edition).
*  (abstract online here).
*  (abstract online here ).

หมวดหมู่:วงศ์ชบา
อุปกรณ์ป้องกันส่วนบุคคล

**อุปกรณ์ป้องกันส่วนบุคคล** () หรือเรียกโดยย่อว่า *อุปกรณ์นิรภัย* หรือ *เซฟตี้* เป็นอุปกรณ์เพื่อความปลอดภัยในการทำงานใช้สวมใส่ร่างกาย หรือ ติดตั้งเพื่อวัตถุประสงค์ให้เกิดความปลอดภัย ทั้งในบ้าน, ที่ทำงาน, ที่สาธารณะ, อาคาร และพื้นที่ที่ต้องการความปลอดภัย

หมวดหมู่:ความปลอดภัย
โอเบอร์ไบเอิร์น

**โอเบอร์ไบเอิร์น** () หรือในภาษาอังกฤษคือ **อัปเปอร์บาวาเรีย** () เป็นหนึ่งในเจ็ดส่วนภูมิภาค (*[[เรกีรุงส์เบิทเซียร์ค]]*) ของรัฐบาวาเรีย ประเทศเยอรมนี ตั้งอยู่ทางตอนใต้ของบาวาเรียรอบบริเวณเมืองมิวนิก อัปเปอร์บาวาเรียแบ่งย่อยออกเป็นสี่เขต (*Planungsverband*) คือ อิงก็อลชตัท (Ingolstadt), มิวนิก, อัปเปอร์บาวาเรีย (Bayerisches Oberland) และเซาท์อีสต์อัปเปอร์บาวาเรีย (Südostoberbayern) ที่เขตการปกครองนี้ว่า "อัปเปอร์บาวาเรีย" เพราะระดับของที่ตั้งเป็นภูมิภาคที่สูงมิใช่เพราะที่ตั้งบนแผนที่

ดัชชีโอเบอร์ไบเอิร์นก่อตั้งขึ้นเป็นครั้งแรกในการแบ่งบาวาเรียในปี ค.ศ. 1255 ในสมัยของลุดวิกที่ 2 ดยุกแห่งบาวาเรีย หลังจากการรวมตัวในปี ค.ศ. 1340 บาวาเรียก็มาถูกแบ่งแยกอีกครั้งในปี ค.ศ. 1349 และในปี ค.ศ. 1392 ดัชชีแห่งบาวาเรีย-มิวนิกและบาวาเรีย-อิงก็อลชตัท ก็ได้รับการก่อตั้งขึ้นในอัปเปอร์บาวาเรีย ในปี ค.ศ. 1505 บาวาเรียก็กลับมารวมตัวกันอีกครั้ง ในปี ค.ศ. 1837 พระเจ้าลุดวิกที่ 1 แห่งบาวาเรีย ก็ทรงก่อตั้งโอเบอร์ไบเอิร์นขึ้นเป็นเรกีรุงชเบเซิร์ค
## ดูเพิ่ม
* บาวาเรีย 
* รายนามประมุขแห่งบาวาเรีย 

## แหล่งข้อมูลอื่น
* Official website 
* Official website 
* Tourism website 

หมวดหมู่:รัฐไบเอิร์น
เวลฟที่ 1 ดยุคแห่งบาวาเรีย

**เวลฟที่ 1 ดยุกแห่งบาวาเรีย** () (? - 6 พฤศจิกายน ค.ศ. 1101) เวลฟที่ 1เป็นดยุกแห่งบาวาเรียของตระกูลเวลฟระหว่างปี ค.ศ. 1070 จนถึงปี ค.ศ. 1077 และระหว่างปี ค.ศ. 1096 จนกระทั่งเสียชีวิต เวลฟที่ 1 เป็นผู้ก่อตั้งตระกูลเวลฟซึ่งเป็นสาขาของตระกูลเอสเต ในผังของตระกูลเวลฟ เวลฟที่ 1 เป็นลำดับที่ 4 ของตระกูล

## ชีวิต
เวลฟเป็นบุตรของอัซโซที่ 2 เอสเต (Albert Azzo II, Margrave of Milan) และภรรยาชิซินาแห่งอัลท์ดอร์ฟ เมื่อลุงทางแม่ของเวลฟ เวลฟ ดยุกแห่งคารินเทีย (หรือเวลฟที่ 3) เสียชีวิตโดยไม่มีทายาท เวลฟก็ได้รับมรดกทั้งหมด  เวลฟแต่งงานกับเอเธลินเดอบุตรีของออตโตที่ 2 ดยุกแห่งบาวาเรีย

แม้ว่านโยบายของมาร์ควิสแห่งเอสเตจะเป็นนโยบายที่สนับสนุนผลประโยชน์ของพระสันตะปาปา แต่ลูกชายเวลฟได้รับอิทธิพลจากทางฝ่ายเยอรมันที่สนับสนุนจักรพรรดิแห่งจักรวรรดิโรมันอันศักดิ์สิทธิ์ ซึ่งเป็นนโยบายที่แตกต่างออกไปและทำให้ได้รับดัชชีแห่งบาวาเรียจากพ่อตาเป็นรางวัล เมื่อออตโตที่ 2 ดยุกแห่งบาวาเรียไปเป็นปฏิปักษ์ต่อสมเด็จพระจักรพรรดิไฮนริคที่ 4 แห่งโรมันอันศักดิ์สิทธิ์ เวลฟหย่ากับเอเธลินเดอก่อนที่จะได้รับอาณาจักรบาวาเรีย

## อ้างอิง

* Genealogie Mittelalter
* Sir Andrew Halliday *Annals of the House of Hannover*, v.1, London, 1826. at Google Books
* Ancestral Roots of Certain American Colonists Who Came to America Before 1700 by Frederick Lewis Weis, Line 166-23
* The Plantagenet Ancestry by William Henry Turton, Page 40

## ดูเพิ่ม
* ตระกูลเวลฟ

หมวดหมู่:บุคคลที่เกิดในคริสต์ศตวรรษที่ 11
หมวดหมู่:ดยุกแห่งบาวาเรีย
หมวดหมู่:บุคคลในคริสต์ศตวรรษที่ 12
หมวดหมู่:ตระกูลเวลฟ
นีเดอร์ไบเอิร์น

**นีเดอร์ไบเอิร์น** () หรือชื่อในภาษาอังกฤษคือ **โลว์เออร์บาวาเรีย** () เป็นหนึ่งในเจ็ดส่วนภูมิภาค (*[[เรกีรุงชเบเซิร์ค]]*) ของรัฐบาวาเรีย ประเทศเยอรมนี ตั้งอยู่ทางตะวันออกของบาวาเรีย นีเดอร์ไบเอิร์นยังแบ่งย่อยออกเป็นสามเขต (*Planungsverband*) คือ ลันด์สฮูท, พัสเซา และโดเนา-วัลด์ บริเวณนี้รวมป่าบาวาเรียซึ่งเป็นบริเวณที่เป็นที่นิยมของนักท่องเที่ยว

ดัชชีนีเดอร์ไบเอิร์นก่อตั้งขึ้นเป็นครั้งแรกในการแบ่งบาวาเรียในปี ค.ศ. 1255 ในสมัยของลุดวิกที่ 2 ดยุกแห่งบาวาเรีย หลังจากการรวมตัวในปี ค.ศ. 1340 นีเดอร์ไบเอิร์นก็มาถูกแบ่งแยกอีกครั้งในปี ค.ศ. 1349 และในปี ค.ศ. 1353 ก็แบ่งเป็นดัชชีแห่งบาวาเรีย-ชเตราบิงและบาวาเรีย-ลันด์ชุท ก็ได้รับการก่อตั้งขึ้นในนีเดอร์ไบเอิร์น ในปี ค.ศ. 1505 บาวาเรียก็กลับมารวมตัวกันอีกครั้ง  ในปี ค.ศ. 1837 พระเจ้าลุดวิกที่ 1 แห่งบาวาเรีย ก็ทรงก่อตั้งนีเดอร์ไบเอิร์นขึ้นเป็นเรกีรุงชเบเซิร์ค

## อ้างอิง

## ดูเพิ่ม
* บาวาเรีย 
* รายนามประมุขแห่งบาวาเรีย 

## แหล่งข้อมูลอื่น
* Official website of government 
* Official website of region 

หมวดหมู่:รัฐไบเอิร์น
อินซิลิโก้ (อัลบั้ม)

**อินซิลิโก้** (In Silico) เป็นสตูดิโออัลบั้มชุดที่สองของเพนดูลั่มออกจำหน่ายในปี พ.ศ. 2551 โดยวอร์เนอร์มิวสิกกรุ๊ปเป็นผู้จัดจำหน่าย และได้ขึ้นชาร์ตอัลบั้มอันดับสูงสุดคืออันดับที่ 2 ในสหราชอาณาจักร และได้ปลอยซิงเกิลออกจากอัลบั้มชุดนี้ได้แก่  "Granite", "Propane Nightmares", "The Other Side" และ "Showdown".

## รายชื่อเพลง
### เพลงทั้งหมดถูกแต่งโดย [[ร็อบ สไวร์ส]].

#"Showdown" – 5:27
#"Different" – 5:51
#"Propane Nightmares" – 5:13
#"Visions" – 5:36
#"Midnight Runner" – 6:55
#"The Other Side" – 5:15
#"Mutiny" – 5:09
#"9,000 Miles" – 6:26
#"Granite" – 4:41
#"The Tempest" – 7:27

### สเปเชียลอีดีชัน

"Propane Nightmares" (VIP remix) – 5:22
"Propane Nightmares" (Celldweller remix) – 5:34
"Propane Nightmares" music video (edit)
"Granite" live video (from the Electric Ballroom)


## อ้างอิง

หมวดหมู่:อัลบั้มเพลงของเพนดูลั่ม
หมวดหมู่:อัลบั้มเพลงในปี พ.ศ. 2551
รัฐไรน์ลันท์-ฟัลทซ์

**รัฐไรน์ลันท์-ฟัลทซ์** () หรือในภาษาอังกฤษเรียก **ไรน์แลนด์-พาลาทิเนต** () เป็นหนึ่งในสิบหกรัฐของประเทศเยอรมนี ที่มีเนื้อที่ 19,847 ตารางกิโลเมตรและมีประชากรราว 4 ล้านคน โดยมีเมืองหลวงอยู่ที่ไมนทซ์

## อ้างอิง

ไรน์ลันท์-ฟัลทซ์
หมวดหมู่:รัฐและดินแดนที่ก่อตั้งในปี พ.ศ. 2489
กูดบาย เลนิน!

**กูดบาย เลนิน!** (, ในประเทศไทย วางจำหน่ายวีซีดีในชื่อ "คุณแม่จู้จี้ คุณลูกขี้จุ๊") เป็นภาพยนตร์ภาษาเยอรมันที่ออกฉายในปี พ.ศ. 2546 เนื้อเรื่องกล่าวถึงเหตุการณ์ที่เกิดขึ้นในเยอรมนีตะวันออกช่วงปี ค.ศ. 1989–1990 ระหว่างการล่มสลายของลัทธิคอมมิวนิสต์ การทลายกำแพงเบอร์ลิน และการรวมประเทศกับเยอรมนีตะวันตก ในมุมมองผ่านชีวิตความเป็นอยู่ของครอบครัวหนึ่งที่ใช้ชีวิตอยู่ในกรุงเบอร์ลิน ท่ามกลางการเปลี่ยนแปลงของสังคมที่ขับเคลื่อนไปตามกลไกทุนนิยมและกระแสบริโภคนิยมอย่างกะทันหัน

ภาพยนตร์ประสบความสำเร็จด้านรายได้อย่างถล่มทลายในประเทศเยอรมนีและยุโรป ได้รับการเสนอชื่อเข้าชิงรางวัลภาพยนตร์ภาษาต่างประเทศยอดเยี่ยม รางวัลบาฟตา และรางวัลลูกโลกทองคำ และได้รับรางวัลภาพยนตร์ยอดเยี่ยม รางวัลโกยา รางวัลซีซาร์ และรางวัลยูโรเปียนฟิล์ม

ในเรื่อง ผู้กำกับภาพยนตร์ได้อ้างถึงฉากที่มีชื่อเสียงในภาพยนตร์เรื่องอื่นหลายเรื่อง เช่นจาก *[[2001 จอมจักรวาล (ภาพยนตร์)|2001 จอมจักรวาล]]* และ *[[อะคล็อกเวิร์กออรินจ์]]* ของสแตนลีย์ คูบริก, *[[La Dolce Vita|ลาดอลเชวีตา]]* ของเฟเดรีโก เฟลลีนี, *ลาดูบล์วีเดอเวรอนิก* และ *[[ทรีคัลเลอรส์|ทรัวกูเลอร์: เบลอ]]* ของกชึชตอฟ กีแยชลอฟสกี นอกจากนั้นยังมีกล่าวถึงตัวอักษรสีเขียวแบบในภาพยนตร์ *[[เดอะ เมทริกซ์ : เพาะพันธุ์มนุษย์เหนือโลก 2199]]*

## อ้างอิง

## แหล่งข้อมูลอื่น
* Official site 
* Promotional website in English
* 

หมวดหมู่:ภาพยนตร์เยอรมัน
หมวดหมู่:ภาพยนตร์เยอรมันที่ออกฉายในปี พ.ศ. 2546
หมวดหมู่:ภาพยนตร์ที่มีฉากในเบอร์ลิน
หมวดหมู่:ภาพยนตร์ที่ถ่ายทำในเบอร์ลิน
หมวดหมู่:การรวมประเทศเยอรมนี
อนึ่ง คิดถึงพอสังเขป รุ่น 2

**อนึ่ง คิดถึงพอสังเขป รุ่น 2** เป็นภาพยนตร์ไทยแนววัยรุ่นปี 2539 โดยไฟว์สตาร์ โปรดักชั่น จากการกำกับและอำนวยการสร้างของบัณฑิต ฤทธิ์ถกล เป็นภาพยนตร์เรื่องแรกของ โดม ปกรณ์ ลัม ที่ตอนนี้ถูกนำมารีมาสเตอร์ใหม่ภายใต้บริษัทบีเคพีร่วมกับไฟว์สตาร์ในโปรเจกต์ The Legend Collection

## เรื่องย่อ
เกี่ยวกับเด็กนักเรียนกลุ่มหนึ่งที่ต้องมาอยู่ในวงโยธวาทิตทั้ง ๆ ที่พวกเขาไม่ชอบวงโยธวาฑิตเลยเพราะว่ามันล้าสมัยมันเชย อย่างไรก็ตาม นั่นคือจุดเริ่มต้นของความสนุกสนาน ในมิตรภาพที่พัฒนาจากการเป็นปรปักษ์ของทั้ง 2 กลุ่ม ที่ต้องร่วมกันรักษาศักดิ์ศรีแชมป์โลกวงโยธวาธิตของโรงเรียน ซึ่งแน่นอนว่าต้องใช้ความสมัครสมานสามัคคีกันและกันเหนือสิ่งอื่นใด

## อ้างอิง

หมวดหมู่:ภาพยนตร์ไทยที่ออกฉายในปี พ.ศ. 2539
หมวดหมู่:ภาพยนตร์ที่กำกับโดย บัณฑิต ฤทธิ์ถกล
หมวดหมู่:ภาพยนตร์ที่ถ่ายทำในจังหวัดเชียงใหม่
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ภาคต่อไทย
หมวดหมู่:ภาพยนตร์วัยรุ่นไทย
หมวดหมู่:ภาพยนตร์มัธยมปลายไทย
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยในคริสต์ทศวรรษ 1990
หมวดหมู่:ภาพยนตร์ที่มีฉากในโรงเรียน
ดับเบิลยูดับเบิลยูอี สตูดิโอส

**ดับเบิลยูดับเบิลยูอี สตูดิโอส** () เป็นบริษัทในเครือของ WWE ก่อตั้งขึ้นเมื่อปี ค.ศ. 2002 ในชื่อ **WWE Films** ทำหน้าที่ผลิตภาพยนตร์ ต่อมาในปี ค.ศ. 2006 ได้เปลี่ยนชื่ออีกครั้งเป็น **WWE Studios** จนถึงปัจจุบัน

## ผลงานทั้งหมด
;ในฐานะผู้ร่วมผลิต
**[[The Scorpion King]]* (2002)
**[[The Rundown]]* (2003)
**[[Walking Tall (2004 film)|Walking Tall]]* (2004)
**[[Behind Enemy Lines: Colombia]]* (2009, Direct-to-DVD)

;เป็นผู้ผลิต แต่เพียงผู้เดียว
**[[Wrestlemania XIX|The Mania of WrestleMania]]* (2004) - A documentary film following the WWE roster through WrestleMania XIX
**[[เกี่ยว ลาก กระชากนรก]]* (ค.ศ. 2006)
**[[คนคลั่งล่าทะลุสุดขีดนรก]]* (ค.ศ. 2006)
**[[The Condemned]]* (2007)
**[[ฝ่าวิกฤติ 12 รอบระห่ำนรก]]* (ค.ศ. 2009)
**[[The Marine 2]]* (2009, Direct-to-DVD)
**[[Legendary (film)|Legendary]]* (2010)
**[[Knucklehead (film)|Knucklehead]]* (2010)
**[[The Chaperone (film)|The Chaperone]]* (2011)
**[[That's What I Am]]* (2011)

### สมรรถนะบ็อกซ์ออฟฟิศ

### สมรรถนะบริการเช่า

## อ้างอิง

## แหล่งข้อมูลอื่น
*
*WWE Studios at WWE.com

หมวดหมู่:ดับเบิลยูดับเบิลยูอี สตูดิโอส
หมวดหมู่:บริษัทผลิตภาพยนตร์ของสหรัฐ
หมวดหมู่:เวิลด์เรสต์ลิงเอ็นเตอร์เทนเมนต์
หมวดหมู่:บริษัทที่ก่อตั้งในปี พ.ศ. 2545
หมวดหมู่:บริษัทด้านสื่อที่ก่อตั้งในปี พ.ศ. 2545
La Dolce Vita

**La dolce vita** (ภาษาอิตาลี แปลว่า "ชีวิตอันแสนหวาน") เป็นภาพยนตร์อิตาลีที่ออกฉายในปี พ.ศ. 2503 กำกับและเขียนบทโดยเฟเดอริโก เฟลลินี ถ่ายทำด้วยฟิล์มขาวดำ และแต่งดนตรีประกอบภาพยนตร์โดย นิโน โรตา มีเนื้อหาเกี่ยวกับนักหนังสือพิมพ์หนุ่มเจ้าสำราญที่ใช้เวลาหนึ่งสัปดาห์อยู่ในกรุงโรม วุ่นวายไปการทำงาน และใช้ชีวิตพัวพันไปกับสาวสวยหลายคน เพื่อค้นหาความรักและความสุขในชีวิต

ภาพยนตร์เรื่องนี้ได้รับการอ้างถึงว่า เป็นจุดเปลี่ยนของผลงานของเฟลลินี จากผลงานยุคแรกในแนว neo-realism ไปสู่แนว surrealism ในยุคหลัง ภาพยนตร์ได้รับรางวัลปาล์มทองคำ จากเทศกาลภาพยนตร์เมืองคานส์ ประจำปี 1960 เสนอชื่อเข้าชิงรางวัลออสการ์ 4 รางวัล และได้รับรางวัลการออกแบบเครื่องแต่งกายยอดเยี่ยม (ภาพยนตร์ขาวดำ) และได้รับการโหวตให้ติดอันดับ 6 จาก 100 อันดับภาพยนตร์ยอดเยี่ยม โดยนิตยสาร Entertainment Weekly

ฉากเด่นในภาพยนตร์ ที่ถูกนำมาอ้างอิงถึงบ่อยครั้ง คือฉากที่ มาร์เชลโล (มาร์เชลโล มาสโตรอิอานนี) และ ซิลเวีย (แอนนิตา เอกเบิร์ก) ลงไปเล่นน้ำในน้ำพุเทรวี และฉากเปิดเรื่อง ที่มีเฮลิคอปเตอร์บรรทุกรูปปั้นพระเยซูเพื่อนำไปส่งที่กรุงวาติกัน ฉากเหล่านี้ถูกนำมาอ้างอิงถึงในภาพยนตร์ของสตีฟ มาร์ติน (*L.A. Story* ปี 1991), วูล์ฟกัง เบกเกอร์ (*[[Good Bye, Lenin!]]* ปี 2003), วูดดี อัลเลน (*Celebrity* ปี 1998) หรือแม้แต่หนังโป๊เกย์ของไมเคิล ลูคัส (*Michael Lucas' La Dolce Vita* ปี 2007)

ตัวละครช่างภาพที่ทำงานร่วมกับมาร์เชลโล ชื่อ ปาปาราซโซ () ก็เป็นที่มาของชื่อ "ปาปารัซซี" ที่ใช้เรียกช่างภาพอาชีพที่คอยติดตามเรื่องราวชีวิตส่วนตัวของดาราที่มีชื่อเสียง

## อ้างอิง

## แหล่งข้อมูลอื่น
* .
* Roger Ebert on La Dolce Vita .

หมวดหมู่:ภาพยนตร์ที่ออกฉายในปี พ.ศ. 2503
หมวดหมู่:ภาพยนตร์อิตาลี‎
หมวดหมู่:ภาพยนตร์ขาวดำ
หมวดหมู่:ภาพยนตร์ที่กำกับโดย เฟเดอริโก เฟลลินี
หมวดหมู่:ภาพยนตร์ยอดเยี่ยม รางวัลปาล์มทองคำ
หมวดหมู่:ภาพยนตร์ที่ถ่ายทำในประเทศอิตาลี
หมวดหมู่:ภาพยนตร์ที่ถ่ายทำในโรม
ซาวน่า

thumb|ลักษณะของห้องซาวน่า
**ซาวน่า** () คือ ห้องที่สร้างความร้อนสูง เพื่อให้ร่างกายขับเหงื่อและผ่อนคลาย โดยทั่วไปซาวน่าจะมีอุณหภูมิประมาณ 65-90 องศาเซลเซียส เป็นห้องหรืออาคารเล็ก ๆ

## ดูเพิ่ม
* บ่อน้ำร้อน
* อนเซ็น

หมวดหมู่:การแพทย์แผนโบราณ
หมวดหมู่:การอาบน้ำ
การทดสอบระบบเสียง

thumb|วงอี-ไทป์ กำลังทดสอบระบบเสียงก่อนคอนเสิร์ต
**การทดสอบระบบเสียง** หรือ **ซาวด์เช็ก** () เป็นการดำเนินการที่เกิดขึ้นก่อนคอนเสิร์ต การกล่าวปราศรัย หรือการแสดงในทำนองเดียวกัน เมื่อผู้แสดงและทีมงานเสียงซ้อมก่อนงานจริงเพื่อความมั่นใจว่าเสียงในงาน ระบบเสียงบนเวทีมีความเหมาะสมทั้งความดัง ความถี่ของเสียง การทดสอบระบบเสียงมีความจำเป็นอย่างยิ่งสำหรับการแสดงดนตรีเพลงยอดนิยมและแนวดนตรีอื่นที่ใช้ระบบติดตั้งเครื่องกระจายเสียงอย่างหนัก การทำให้เสียงอยู่ในระดับพอดีเป็นสิ่งที่ยากมากในการทำให้สำเร็จในแต่ละงาน การทดสอบระบบเสียงถือเป็นศิลปะอย่างหนึ่งที่ไม่ได้ใช้วิทยาศาสตร์ทั้งหมดด้วย เพราะการสะท้อนเสียงของแต่ละงานมีการเปลี่ยนแปลงอยู่เสมอ และมีการเปลี่ยนแปลงเมื่องานนั้นเต็มไปด้วยผู้คนเช่นกัน

การทดสอบระบบเสียงจะมีการจัดการก่อนที่คนดูจะเข้างาน โดยอาจเริ่มที่การทดสองส่วนจังหวะ แล้วจึงมาใสส่วนเมโลดี้และจึงเป็นเสียงร้อง

หลังจากมีการปรับเปลี่ยนทางเทคนิคแล้วโดยทีมงานเสียง ผู้แสดงจะเข้ามาหลังเวทีและผู้ชมจะได้รับอนุญาตให้เข้างานได้ หรือในบางกรณี การทดสอบเสียงอาจเกิดขึ้นต่อหน้าคนดูก็ได้ แล้วจึงตามมาด้วยการแสดง และหากมีการแสดงมากกว่า 1 ศิลปินแล้ว การทดสอบระบบเสียงก็มีความสลับซับซ้อนมากยิ่งขึ้นด้วย

## อ้างอิง

หมวดหมู่:บทความเกี่ยวกับ ดนตรี ที่ยังไม่สมบูรณ์
หมวดหมู่:เทคโนโลยีระบบเสียง
หมวดหมู่:คอนเสิร์ต
มุขข้างโบสถ์

**มุขข้างโบสถ์** หรือ **แขนกางเขน** () คือเป็นบริเวณทางขวางที่ตัดกับทางเดินกลางของสิ่งก่อสร้างที่มีผังทรงกางเขนในคริสต์ศาสนสถานที่เป็นสถาปัตยกรรมโรมาเนสก์และกอธิค มุขข้างโบสถ์แยกทางเดินกลางจากบริเวณศักดิ์สิทธิ์ที่รวมทั้งมุขตะวันออก บริเวณร้องเพลงสวด ชาเปลดาวกระจาย และบริเวณสงฆ์ มุขข้างโบสถ์ตัดกับทางเดินกลางตรงจุดตัด ที่อาจจะเป็นที่ตั้งของหอสูงเช่นที่มหาวิหารซอลส์บรีหรือโดม

## ดูเพิ่ม
* ส่วนประกอบของคริสต์ศาสนสถาน

หมวดหมู่:สถาปัตยกรรมคริสต์ศาสนสถาน
หมวดหมู่:ส่วนประกอบของสิ่งก่อสร้าง
หมวดหมู่:สถาปัตยกรรมสมัยกลาง
โรงเรียนไตรเขตประชาสามัคคี รัชมังคลาภิเษก

**โรงเรียนไตรเขตประชาสามัคคี รัชมังคลาภิเษก** เดิมเป็นหน่วยห้องเรียนเคลื่อนที่ของโรงเรียนเชียงกลาง (ประชาพัฒนา) เปิดทำการการสอนเมื่อวันที่ 16 พฤษภาคม พ.ศ. 2528 sต่อมาในปีการศึกษา 2530 ได้รับอนุมัติจากกรมสามัญศึกษาให้เข้าโครงการ “โรงเรียนในโครงการขยายโอกาสทางการศึกษา” เปิดสอนในระดับชั้นมัธยมศึกษาปีที่ 1-3 จนกระทั่งในปีการศึกษา 2531 กระทรวงศึกษาธิการได้ประกาศจัดตั้งเป็นโรงเรียนมัธยมศึกษาประจำตำบลนาไร่หลวง โดยใช้ชื่อว่า โรงเรียนไตรเขตประชาสามัคคี ต่อมาในวันที่ 21 มิถุนายน พ.ศ. 2531 ได้เปลี่ยนชื่อเป็น โรงเรียนไตรเขตประชาสามัคคี รัชมังคลาภิเษก เนื่องในวโรกาสพระราชพิธีรัชมังคลาภิเษก มีพื้นที่ให้บริการ 3 ตำบล คือ ตำบลนาไร่หลวง ตำบลชนแดน และตำบลยอด อำเภอเชียงกลาง

ในปี พ.ศ. 2535 กระทรวงมหาดไทยได้ประกาศรวมพื้นที่สามตำบลดังกล่าวจัดตั้งเป็นกิ่งอำเภอสองแคว โรงเรียนไตรเขตประชาสามัคคี รัชมังคลาภิเษก จึงมีฐานะเป็นโรงเรียนมัธยมศึกษาประจำกิ่งอำเภอ และในปี พ.ศ. 2540 กิ่งอำเภอสองแควได้รับการยกฐานะขึ้นเป็นอำเภอสองแคว โรงเรียนจึงได้ยกฐานะอีกครั้งเป็นโรงเรียนประจำอำเภอสองแควจนถึงปัจจุบัน

หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาน่าน
หมวดหมู่:โรงเรียนมัธยมศึกษาประจำอำเภอในจังหวัดน่าน
หมวดหมู่:อำเภอสองแคว
โปรแกรมบริหารงานบุคคล

**โปรแกรมบริหารงานบุคคล** หรือชื่อเรียกภาษาอังกฤษว่า HRMS () หรือ HRIS () เป็นโปรแกรมที่ออกแบบมาเพื่อช่วยงานของฝ่ายบุคคลในองค์กรต่างๆ ในเรื่องทะเบียนประวัติพนักงาน การมาปฏิบัติงานของพนักงาน เงินเดือน ฝึกอบรม สวัสดิการ การวางโครงสร้างองค์กร การสรรหาพนักงานใหม่ การประเมินผลพนักงาน การให้บริการข้อมูลพนักงานด้วยตนเอง เป็นต้น

หมวดหมู่:ซอฟต์แวร์
บริเวณคริสต์ศาสนพิธี

[thumb|right|300px|บริเวณทางขวาของ[แขนกางเขน (สีเทา) คือบริเวณพิธี]]
**บริเวณคริสต์ศาสนพิธี** () คือบริเวณรอบแท่นบูชาเอกในบริเวณมุขตะวันออกของคริสต์ศาสนสถานซึ่งอาจจะเป็นปลายสุดของมุขโค้งด้านสกัด

หลังจากการการประชุมสภาสงฆ์แห่งแลตเตอรันครั้งที่ 4 ในปี ค.ศ. 1215 ก็ได้มีข้อกำหนดออกมาข้อหนึ่งที่ว่านักบวชจะต้องกระทำพิธีศักดิ์สิทธิ์ในบริเวณที่ได้รับพิทักษ์จากการก่อกวนจากบริเวณสำหรับศาสนิกชนผู้เข้าร่วมพิธี ฉะนั้นบริเวณพิธีของนักบวชในสมัยโบราณจึงถูกกันออกจากบริเวณของฆราวาสด้วยฉาก ความแตกต่างของสองบริเวณนี้กำหนดไว้ในคริสต์ศาสนกฎบัตร ที่ว่าการก่อสร้างและการบำรุงรักษาบริเวณพิธีเป็นหน้าที่ของนักบวช และการก่อสร้างและการบำรุงรักษาบริเวณทางเดินกลางและทางเดินข้างเป็นหน้าที่ของสมาชิกผู้เป็นฆราวาสของวัด ฉะนั้นบางครั้งจึงทำให้บริเวณพิธีและบริเวณฆราวาสก็จะแตกต่างกันอย่างเห็นได้ชัดในด้านการตกแต่งและสภาพของบริเวณ

นอกไปจากแท่นบูชาแล้วบริเวณพิธีก็มักจะเป็นที่ตั้งของโต๊ะพิธี (credence table) และที่นั่งของนักบวชระดับต่างๆ ของวัดและในวัดอังกลิคันและเมธอดิสต์ก็อาจจะรวมทั้งบริเวณร้องเพลงสวดด้วย ในบางวัดบริเวณนี้ก็อาจจะมีแท่นเทศน์และแท่นอ่าน แต่บางครั้งทั้งสองอย่างนี้ก็อาจจะตั้งอยู่ในบริเวณที่เป็นของฆราวาส 

บริเวณพิธีมักจะยกขึ้นสูงกว่าบริเวณที่เป็นของฆราวาส และอาจจะแยกออกไปด้วยฉากกางเขน, ราว หรือบริเวณโล่ง ในวัดบางวัดผู้เข้าร่วมพิธีก็อาจจะนั่งรอบสามด้านของบริเวณพิธีเป็นครึ่งวงกลมก็ได้

คำว่า “chancel” มาจากภาษาฝรั่งเศสที่แผลงมาจากภาษาลาติน “cancelli” ที่แปลว่าฉากโปร่ง (lattice) ที่หมายถึงฉากกางเขน

## อ้างอิง

## ดูเพิ่ม
* คริสต์ศาสนสถาน 
* แผนผังมหาวิหาร 
* ส่วนประกอบของคริสต์ศาสนสถาน

## แหล่งข้อมูลอื่น

* พจนานุกรมศัพท์สถาปัตยกรรมคริสต์ศาสนา

หมวดหมู่:สถาปัตยกรรมคริสต์ศาสนสถาน
จรมุข

**จรมุข** ()  “Ambulatory”  มาจากภาษาลาตินกลาง “Ambulatorium” ที่แปลว่าสถานที่สำหรับการเดิน จากคำว่า “ambulare” ที่แปลว่าเดิน คือบริเวณภายในสิ่งก่อสร้างที่คลุมด้วยหลังคาในระเบียงคด หรือบางครั้งก็หมายถึงทางเดินของขบวนนักแสวงบุญรอบมุขตะวันออกของคริสต์ศาสนสถานที่เป็นมหาวิหารหรือวัดขนาดใหญ่ที่อยู่หลังแท่นบูชาเอก

บางครั้งรอบทางเดินครึ่งวงกลมก็อาจจมีมุขโค้งด้านสกัดก็อาจจะมีชาเปลย่อยที่กระจายออกไปจากมุข ซึ่งทำให้ผู้เดินรอบแท่นบูชาเดินได้โดยไม่ต้องรบกวนนักบวชหรือผู้เข้าร่วมพิธีที่ทำพิธีอยู่ในชาเปลย่อย 

จรมุขมักจะปรากฏในคริสต์ศาสนสถานขนาดใหญ่โดยเฉพาะที่มีองควัตถุของนักบุญ เพื่อใช้เป็นที่สำหรับนักแสวงบุญจำนวนมากสามารถเดินเวียนมาสักการะวัตถุที่ต้องการได้

## ดูเพิ่ม
* แผนผังมหาวิหาร 
* สถาปัตยกรรมโรมาเนสก์ 
* สถาปัตยกรรมกอธิค
* ส่วนประกอบของคริสต์ศาสนสถาน

## แหล่งข้อมูลอื่น

* พจนานุกรมศัพท์สถาปัตยกรรมคริสต์ศาสนา

หมวดหมู่:สถาปัตยกรรมคริสต์ศาสนสถาน